
REFERAT
privind dezlipirea parcelei înscrise în CF nr.403424 Timişoara cu nr.topo 8543/1/1/1 din str.1 Decembrie nr.58
Se propune spre analiză Comisiilor din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererilor depuse de RATT cu nr. U92009-480/09.02.2009 şi nr.U92009-940/12.03.2009 şi Universitatea Politehnică cu nr.SC2009-3684/26.02.2009 în vederea dezlipirii parcelei de teren înscrisă în CF nr.403424 Timişoara ( conversie din CF nr.16778 Timişoara) cu nr.topo 8543/1/1/1 în suprafaţă totală de 20111 mp, teren situat  în str.1 Decembrie nr.58 colţ cu Calea Stan Vidrighin(fosta C.Buziaşului), teren în domeniul public al municipiului Timişoara. conform HG nr.1016, în administrarea RATT. 
 
Conform protocolului nr.17421/2008, încheiat între Universitatea Politehnică Timişoara(UPT), Primăria Municipiului Timişoara şi Regia Autonomă de Transport Timişoara s-a convenit ca prin aportul partenerilor menţionaţi să se infiinţeze Institutul de Cercetare în Domeniul Sistemelor Inteligente de Transport (I.C.D.S.I.T.).

Pentru realizarea obiectivului propus, UPT se obligă să pună la dispoziţia părţilor terenul aflat în proprietatea sa, din str.Treboniu Laurean nr.15, împreună cu clădirile şi infrastructura existentă, unde vor funcţiona şi o parte din laboratoarele UPT şi unde părţile au convenit, ca pe această locaţie, să se dezvolte un corp de clădire care va găzdui I.C.D.S.I.T.

Pentru asigurarea continuării activităţii administrative a UPT, Primăria Timişoara, conform protocolului nr.17421/21.10.2008, va sprijini atribuirea, în administrarea UPT un teren în suprafaţă de 2700 mp, pe o perioadă de 49 ani cu drept de prelungire cu încă jumătate din perioada iniţială, împreună cu infrastructura existentă din imobilul situat în Calea Stan Vidrighin nr.3, colţ cu Str.1 Decembrie nr.58.
Menţionăm că RATT are dreptul de administrare operativă asupra acestui teren înscris în CF nr.403424 Timişoara, cu nr.topo 8543/1/1/1 în suprafaţă totală de 20111 mp, iar RATT se obligă să promoveze documentaţia de dezlipire a terenului din Calea Stan Vidrighin nr.3 colţ cu str.1 Decembrie nr.58, suportând cheltuielile aferente.

Se propune dezlipirea terenului înscris în CF nr.403424 Timişoara(conversie din CF nr.16778 Timişoara) cu nr.topo 8543/1/1/1 în 


suprafaţă totală de 20111 mp, teren în domeniul public al municipiului Timişoara. conform HG nr.1016, în administrarea RATT.  rezultând două parcele, una cu nr.topo 8543/1/1/1/1 în suprafaţă de 17411 mp şi alta cu nr.topo 8543/1/1/1/2 în suprafaţă de 2700 mp teren în domeniul public al municipiului Timişoara. conformHG nr.1016, în administrarea RATT, conform proiectului nr.1548/2009, întocmit de Black Light proiect care face parte integrantă din prezenta hotărâre.
Se propune retragerea dreptului de administrare al RATT-ului asupra  parcelei cu nr.topo nou propus 8543/1/1/1/2 în suprafaţă de 2700 mp, teren în domeniul public al municipiului Timişoara conform HG nr.1016, în administrarea RATT.
Se propune atribuirea în administrarea Universităţii “Politehnica” Timişoara, pe o perioadă de 49 ani cu drept de prelungire cu încă jumătate din perioada iniţială, a terenului cu nr.topo topo 8543/1/1/1/2 în suprafaţă de 2700 mp teren în domeniul public al municipiului Timişoara. conform HG nr.1016.

După analizarea celor mai sus prezentate, de către comisiile Consiliului Local al Municipiului Timişoara, se va aviza documentaţia de dezlipire a parcelelor de teren, iar apoi se vor începe demersurile pentru înscrierea operaţiilor  în cartea funciară.

